Diari Oficial de la Generalitat Valenciana


Sumari del DOGV 9655, del 04-08-2023 (2023/8391)

RESOLUCIÓ de 17 de juliol de 2023, de la directora general d'Innovació Educativa i Ordenació, per la qual es resol la convocatòria de subvencions destinades a accions i programes educatius innovadors que promoguen l'educació intercultural i en valors, desenvolupats per entitats privades sense ànim de lucre de la Comunitat Valenciana en el curs escolar 2022-2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9655

Data del DOGV
:   04-08-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8391


Data del document
:   17-07-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 17 de juliol de 2023, de la directora general d'Innovació Educativa i Ordenació, per la qual es resol la convocatòria de subvencions destinades a accions i programes educatius innovadors que promoguen l'educació intercultural i en valors, desenvolupats per entitats privades sense ànim de lucre de la Comunitat Valenciana en el curs escolar 2022-2023. [2023/8391]  
  
Per l'Ordre, 60/2016, de 23 de setembre, de la Conselleria d'Educació, Investigació, Cultura i Esport, es van aprovar les bases reguladores de les subvencions destinades a accions, programes i materials educatius desenvolupats per entitats privades sense ànim de lucre de la Comunitat Valenciana (DOGV 7883, 28.09.2016).  
Per Resolució de 3 d'abril de 2023, de la Conselleria d'Educació, Cultura i Esport, es van convocar subvencions destinades a accions i programes educatius innovadors que promoguen l'educació intercultural i en valors, desenvolupats per entitats privades sense ànim de lucre de la Comunitat Valenciana en el curs escolar 2022-2023 (DOGV 9572, 12.04.2023).  
Comprovada la documentació presentada, una vegada transcorregut el termini, i com que es troben en poder de l'òrgan instructor totes les sol·licituds presentades, d'acord amb la base huitena de l'Ordre 60/2016, de 23 de setembre, el 4 de maig de 2023 es va publicar en la pàgina web de la Conselleria d'Educació, Cultura i Esport el requeriment a les persones interessades per a esmenar o acompanyar els documents preceptius especificats.  
Transcorregut el termini per a esmenar la documentació, es va constituir el 25 de maig de 2023, la comissió per a l'estudi, valoració i proposta de concessió de subvencions a les entitats privades sense ànim de lucre participants, segons estableix la base quarta de l'ordre de bases.  
  
D'acord amb la base deu de l'Ordre 60/2016, de 23 de setembre, el 25 de maig de 2023 es va publicar en la pàgina web de la Conselleria d'Educació, Cultura i Esport la relació provisional de les entitats que presentaren accions i programes educatius innovadors seleccionats i no seleccionats, i es va concedir un termini de deu dies hàbils per a presentar, si era procedent, un escrit de desistiment o al·legacions.  
  
Publicada la relació d'esmenes i la llista provisional i d'acord amb l'informe de la comissió de valoració, de data 26 de juny de 2023, en què s'indiquen les accions i els programes educatius no seleccionats i els motius, així com la valoració de les accions i els programes educatius seleccionats, i les quanties assignades, en virtut del que preveuen les bases deu, catorze i quinze de l'Ordre 60/2016, de 23 de setembre, de 2016, i l'apartat resolutiu onzé de la Resolució de 3 d'abril de 2023, resolc:  
  
Primer  
Concedir les subvencions a les accions i programes seleccionats corresponents a les entitats privades sense ànim de lucre, que per a l'educació intercultural i en valors figuren en l'annex I-A, per l'import que s'indica en cada cas, les quals s'abonaran a càrrec del capítol IV de la línia de subvenció S7899000 del programa pressupostari 421.50 del pressupost de la Generalitat de l'any 2023, dotat amb un import global màxim de 226.468,12 €, dels quals s'assignen 226.464,14 €, amb un sobrant de 3,98 €.  
  
Segon  
Declarar accions i programes no seleccionats els que estan relacionats en l'annex I-B d'aquest document pels motius que en cada cas s'indiquen.  
  
Tercer  
Aquestes subvencions s'acullen al règim de minimis establit en el Reglament (UE) número 1407/2013 de la Comissió, de 18 de desembre (DOUE L 352/1, de 24.12.2013), relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis.  
  
Quart. Protecció de dades  
1. La gestió d'aquesta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que disposa l'article 13 de l'RGPD, la informació en matèria de protecció de dades és la següent:  
a) Responsable del tractament: Conselleria d'Educació, Cultura i Esport. Av. de Campanar, 32. 46350 València. Correu electrònic: wqaanaklrwpfpomikdrdxrex@tpt.ue.  
b) Delegació de Protecció de Dades de la Generalitat. Passeig de l'Albereda, 16. 46781 València. Correu electrònic: awi@meu.tj.  
c) Finalitat del tractament: gestionar la concessió de la subvenció.  
  
d) Les bases de legitimació general aplicables al tractament de dades són les previstes en els apartats c) i e) de l'article 6.1 de l'RGPD (l'interés públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-les en els termes que estableix aquesta clàusula.  
  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 de l'RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les distintes fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent:  
http://www.gva.es/va/proc19970   
l) A banda de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegació de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
Per a més informació, es pot consultar el registre d'activitat de tractament anomenat Ajudes, beques i subvencions, accessible en www.ceice.gva.es/registre-de-tractament-de-dades.  
  
Cinqué. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei General de Subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros. En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep. Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haguera sigut atés, l'òrgan que ha realitzat el requeriment podrà acordar, prèvia advertència i audiència a l'interessat, la imposició de multes coercitives en els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.  
  
Sisé  
El pagament de les subvencions es realitzarà als beneficiaris d'acord amb el que preveuen les bases setze, dèsset i díhuit de l'Ordre 60/2016, de 23 de setembre, de 2016.  
  
Contra la present resolució, que esgota la via administrativa, es podrà interposar un recurs contenciós administratiu, en el termini de dos mesos a comptar des de l'endemà de ser publicada, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan, en el termini d'un mes comptat en els mateixos termes, de conformitat amb el que disposa la legislació vigent en matèria de procediment administratiu comú. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 17 de juliol de 2023.- La directora general d'Innovació Educativa i Ordenació (p. d. R 04.2022, de la Conselleria d'Educació, Cultura i Esport; DOGV 9319, 13.04.2022): Maria Reis Gallego Perales.